b'\n_START_ARTICLE_\nSatanic Art\n_START_SECTION_\nO albumu\n_START_PARAGRAPH_\nSatanic Art ozna\xc4\x8dava po\xc4\x8detak D\xc3\xb8dheimsgardovog prijelaza iz black metal \xc5\xbeanra u industrijalniji i avangardniji glazbeni stil koji jo\xc5\xa1 nije u potpunosti bio ostvaren na ovom EP-u; tek sa svojim predstoje\xc4\x87im albumom, 666 International (objavljen 1999.), sastav rafinira i posti\xc5\xbee \xc5\xbeeljeni industrijalni/avangardni zvuk._NEWLINE_Ovo je D\xc3\xb8dheimsgardovo prvo glazbeno izdanje na kojem se kao klavijaturist pojavljuje Zweizz (poznat kao \xc4\x8dlan sastava Fleurety). Ovo je tako\xc4\x91er jedino sastavovo glazbeno izdanje na kojem se pojavljuje Galder (\xc4\x8dlan sastava Dimmu Borgir i Old Man\'s Child) kao gitarist te posljednje glazbeno izdanje na kojem bas-gitaru svira Cerberus._NEWLINE_Glazbeni uzorci koji su kori\xc5\xa1teni u pjesmama "Traces of Reality" i "Wrapped in Plastic" preuzeti su iz TV serije Twin Peaks.\n_START_SECTION_\nRecenzije\n_START_PARAGRAPH_\nWilliam York, glazbeni kriti\xc4\x8dar sa stranice AllMusic, dodijelio je albumu \xc4\x8detiri od pet zvijezdica te je izjavio kako album "nije samo prijelazni rad, ve\xc4\x87 ne\xc5\xa1to mnogo vi\xc5\xa1e; Satanic Art je samostalno, izazovno i smiono djelo".'